ఆస్ట్రేలియా ఓపెన్‌ ప్రి క్వార్టర్స్‌లో ఆండీ ముర్రే
 
మెల్‌బోర్న్‌: ప్రపంచ నంబర్‌ 1ఆండీముర్రే ఆస్ట్రే లియా ఓపెన్‌లో ఆద్యంతం ఆకట్టుకుంటున్నాయి. పురుషల సింగిల్స్‌లో సామ్‌ కెర్లీ(అమెరికా, కాలిఫోర్నియా)పై వరుస సెట్లలో గెలిచి నాలుగవ రౌండ్‌లో అడుగుపెట్టాడు.మెల్‌బోర్న్‌ పార్క్‌లో జరుగుతున్న సింగిల్స్‌ ఈవెంట్‌ మూడవ రౌండ్‌ లో బ్రిటన్‌స్టార్‌ ముర్రే 6-4,6-2,6-4తో కెర్రీపై గెలుపొందాడు.మ్యాచ్‌ మొత్తంలో ప్రత్యర్థి కెర్రీకి ఎక్కడ కూడా అవకాశం ఇవ్వకుండా తన ఆధిప త్యాన్ని కొనసాగించాడు. మొదట రెండు సెట్లలో ఒక్కసారి కూడా ముర్రే తన సర్వీస్‌ను కోల్పోక పోవడం విశేషం.క్వార్టర్‌ పైనల్లో బెర్త్‌ కోసం జర్మనీకి చెందిన మిశ్చా జ్వెరేవ్‌తో ప్రిక్వార్టర్‌లో ముర్రే తలపడనున్నాడు.ఆస్ట్రేలియా ఓపెన్‌లో ఇప్పటి వరకు అయిదు సార్లు రన్నరప్‌గానే ముర్రే వెనుదిరిగాడు.ఈసారి ఎలాగైనా ఆస్ట్రేలియా ఓపెన్‌ లో తొలి టైటిల్‌ను కైవసం చేసుకోవాలనే పట్టుదలతో దూకుడుగా ఆడుతున్నాడు.